Nepenmäen koulu

Nepenmäen koulu on Joensuussa sijaitseva yhtenäinen peruskoulu, jonka yhteydessä on myös sairaalaopetusta. Oppilaita koulussa on noin 700 ja henkilökuntaa 90.

Nepenmäen koulu sijaitsee luonnonkauniilla paikalla Nepenmäen rinteessä metsän keskellä. Matkaa Joensuun keskustaan (torille) on linnuntietä alle kaksi kilometriä. Suurin osa oppilaista tulee Nepenmäeltä, Hukanhaudalta, Vehkalahdesta ja Penttilästä. 

Nimensä Nepenmäki on saanut nimensä kauppaneuvos Neppenströmiltä, joka 1800-luvulla omisti Pielisjoen itäpuolella olevan korkean mäen. Mäen ja sen välittömään ympäristöön on kasvanut sittemmin laaja asutusalue, josta oppilaat kouluun tulevat. Koululla on kaupungin keskustan välittömässä läheisyydessä mahdollisuudet erinomaiseen koulualueen ulkopuoliseen oppimisympäröistöihin: esimerkiksi monipuolinen retkeily-, suunnistus- ja hiihtoympäristö Nepenmäen lähiliikuntapaikalla, Kuhasalossa sekä Repokalliolla.

Nepenmäen kouluun kuuluva sairaalaopetus järjestettiin vuoteen 2014 asti sekä Siihtalanpussissa (0-6-luokkien oppilaat) että Tikkamäellä (7-9-luokkien oppilaat). Sairaalaopetus muutti uusiin tiloihin keskussairaalan yhteyteen Tikkamäelle vuoden 2014 alusta. 

 Historia 
 Vuonna 2009 koulu liittyi KiVa koulu -hankkeeseen.
 Vuonna 2010 koulu juhli 50-vuotista historiaansa konsertein, avoimin ovin sekä järjesti syntymäpäiväjuhlan. 29.12.2010 Koulu palkittiin Joensuun Vuoden 2010 Kehittyvä työyhteisö -palkinnolla.
 Vuonna 2011 kielitarjonta kasvoi: kaikille pakollisen englannin kielen lisäksi opiskellaan A2-ranskaa ja -saksaa sekä kotikielikerhona venäjää.
 Vuonna 2012 Nepenmäen koulun yhteyteen liitettiin hallinnollisesti myös sairaalaopetus.
 Vuonna 2013 koulu nimettiin ENO-verkkokoulun viralliseksi kummikouluksi. Koulu otti vastaan Opetushallituksessa European Label - kieltenopetuksen eurooppalaisen laatuleiman.
 Vuonna 2014 D-rakennuksen käytöstä luovuttiin ja luokkia hajasijoitettiin eri puolille Joensuun itäpuolta (neljä luokkaa Niinivaaran laelle ja viisi luokkaa Niittylahden opistolle).
 Kesällä 2015 koulu muutti Niinivaaran laelle ja yhdistyi toiminnallisesti Niinivaaran koulun kanssa. 
 Lukuvuoden alussa syksyllä 2016 Niinivaaran koulun oppilaat yhdistettiin osaksi Nepenmäen koulua. Oppilasmäärä kasvoi siten lähelle viittäsataa. Opetushenkilökuntaa on n. 60 henkilöä (n. 40 opettajaa ja 20 ohjaajaa)
 Elokuussa 2017 Nepenmäen koulu aloitti viimeisen lukuvuotensa evakkotiloissa.
 Elokuussa 2018 Nepenmäen koulu pääsi takaisin upouuteen koulurakennukseen Kärpänkadulle. Samalla koulusta tuli yhtenäiskoulu.  Uudessa koulurakennuksessa on käytössä uudenlaista opetusteknologian. Uudet tilat mahdollistavat sekä perinteisten että uusien pedagogisten ratkaisujen toteuttamisen. Koulun tiloja käyttää esi- ja perusopetuksen lisäksi kirjasto, kansalaisopisto, konservatorio sekä eri seurat ja yhdistykset.
Elokuussa 2019 Nepenmäen koulun kielitarjonta kasvoi edelleen: koulussa opiskellaan A1-kielenä englantia, B1-kielenä ruotsia, A2-kielinä ranskaa, saksaa ja venäjää sekä B2-kielenä Espanjaa. Kotikielen opetusta annetaan englanniksi ja venäjäksi. Oppilaiden kotikieliä on kaikkiaan 15.
Elokuussa 2020 Nepenmäen koulu on vihdoin kasvanut täyteen kokoonsa ja kattaa koko esi- ja perusasteen.
Kesäkuun alussa 2021 ensimmäiset koko peruskoulunsa Nepenmäen koulussa käyneet pääsevät peruskoulusta.
 Koulun vs. rehtori on elokuusta 2021 alkaen Maija Salo-Vartiainen. Aiempia rehtoreita ovat olleet Matti Lehtinen, Jorma Reijonen, Raimo Vänskä ja Jyrki Huusko (2002-2021), Nepenmäen koulun apulaisjohtajat ovat elokuusta 2021 alkaen Pia Kokkonen (oppimisen ja koulunkäynnin tuki), Tero Kainulainen (e-6), Juha Kettunen (7-9) sekä Marika Mervola (sairaalaopetus).

Uuden koulun rakentaminen
Nepenmäen vanhan koulun  purkaminen alkoi maaliskuussa 2016.Nepenmäen vanhan koulun purkaminen alkoi  Karjalainen 22.3.2016 Uusi koulu valmistui vuonna 2018.

Lähteet

 Aiheesta muualla 
 Nepenmäen koulun kotisivut
 Nepenmäen koulun vanhat kotisivut (arkisto) 

Luokka:Joensuun peruskoulut